Мосолман .кешеһе өсөн иң мөһиме һаналғандарҙың береһе - әҙәп менән хәйә. Кешеләрҙә әгәр Аллаһу сүбхәнәһү үә Тәғәләнән ҡурҡыу, социаль контроль булмаһа, донъяла, йәмғиәттә тәртип боҙолор ине. Ҡылған хата-гонаһтарынан оялмаһа, бүтәндәрҙән тартынмаһа, Аллаһтан ҡурҡмаһа, кешене насар, боҙоҡ эштәрҙән тыйып булмаҫ ине. Ул сағында тотош мәмләкәттәр, яуыз кешеләр ҡулына ҡалып, тыныслыҡ, именлек, тормоштоң йәме бөтөр ине.